CELEX: 52004PC0560(01)
Language: fi
Date: 2004-08-16
Title: Ehdotus neuvoston päätös ydinonnettomuuden pikaista ilmoittamista koskevan yleissopimuksen tekemisen hyväksymisestä

EUROOPAN YHTEISÖJEN KOMISSIO
                                                Bryssel 16.8.2004
                                                KOM(2004) 560 lopullinen
                                                .
                                     Ehdotus
                             NEUVOSTON PÄÄTÖS
   ydinonnettomuuden pikaista ilmoittamista koskevan yleissopimuksen tekemisen
                                 hyväksymisestä
                                     Ehdotus
                             NEUVOSTON PÄÄTÖS
       avunantoa ydinonnettomuuden tai säteilyhätätilan yhteydessä koskevan
                    yleissopimuksen tekemisen hyväksymisestä
                                         .
                               (komission esittämät)
FI                                                                             FI
 ---pagebreak---                                              PERUSTELUT
   1.        YLEISSOPIMUS YDINONNETTOMUUDEN PIKAISESTA ILMOITTAMISESTA
   Kansainvälisen atomienergiajärjestön (IAEA) yleiskokous hyväksyi yleissopimuksen
   ydinonnettomuuden pikaisesta ilmoittamisesta (jäljempänä ’yleissopimus’) 26. syyskuuta
   1986 pitämässään erityisistunnossa.
   Yleissopimuksen tarkoituksena on lujittaa kansainvälistä yhteistyötä, ja siinä määrätään, että
   ydinonnettomuuksista on annettava asianmukaisia tietoja mahdollisimman varhain niille
   valtioille, joihin onnettomuuden suoranaiset vaikutukset ulottuvat tai saattavat ulottua, jotta
   rajojen yli kulkeutuvat säteilyvaikutukset voidaan rajoittaa mahdollisimman vähäisiksi.
   Yleissopimuksen 2 artiklassa sopimusvaltiot velvoitetaan ilmoittamaan ja antamaan tietoja
   onnettomuuksista, jotka koskevat 1 artiklassa (soveltamisala) lueteltuja laitoksia. Myös
   muista ydinonnettomuuksista voidaan ilmoittaa (3 artikla).
   Yleissopimukseen sisältyy lukuisia menettelytapoja koskevia määräyksiä, joissa käsitellään
   IAEA:n tehtäviä (4 ja 8 artikla), annettavia tietoja (5 artikla), lisätietoja koskeviin pyyntöihin
   vastaamista (6 artikla) sekä toimivaltaisten viranomaisten ja yhteyspaikkojen nimeämistä
   (7 artikla).
   Muissa määräyksissä, jotka vastaavat muissa kansainvälisissä yleissopimuksissa olevia
   määräyksiä, käsitellään mahdollisuutta tehdä kahden- ja monenvälisiä sopimusjärjestelyjä
   (9 artikla), riitojen ratkaisemista (11 artikla), yleissopimuksen voimaantuloa (12 ja 13 artikla),
   yleissopimuksen muuttamis- ja irtisanomismenettelyjä (14 ja 15 artikla), tallettajan
   nimeämistä (16 artikla) sekä yleissopimuksen todistusvoimaisia tekstejä (17 artikla).
   Yleissopimuksen 12 artiklan 5 kappaleen a alakohdan mukaan yleissopimus on avoin
   liittymistä varten kansainvälisille järjestöille ja alueellisen yhdentymisen järjestöille. Tällaista
   tapausta varten yleissopimuksen 12 artiklan 5 kappaleen c alakohdassa määrätään, että
   ”liittymiskirjansa tallettaessaan tällaisen järjestön tulee antaa tallettajalle julistus, josta käy
   ilmi järjestön toimivalta tämän yleissopimuksen alaan kuuluvissa asioissa”.
   Yleissopimuksen 11 artiklan 1 ja 2 kappaleessa määrätään riitojen ratkaisemisesta. Kyseisen
   artiklan 3 kappale kuuluu seuraavasti: ”Valtio voi allekirjoittaessaan, ratifioidessaan tai
   hyväksyessään tämän yleissopimuksen tai liittyessään siihen antaa julistuksen, ettei se katso
   jommankumman tai kummankaan 2 kappaleessa mainitun riitojenratkaisumenettelyn sitovan
   itseään. Edellä 2 kappaleessa määritelty riitojenratkaisumenettely ei ole muita
   sopimusvaltioita sitova sellaisen sopimusvaltion osalta, jonka osalta tällainen julistus on
   voimassa.”
   2.        14. JOULUKUUTA 1987 TEHTY NEUVOSTON PÄÄTÖS
   Euratomin perustamissopimuksen 101 artiklassa määrätään seuraavaa: ”Yhteisö voi
   toimivaltansa rajoissa tehdä sopimuksia kolmannen maan, kansainvälisen järjestön tai
   kolmannen maan kansalaisen kanssa. Komissio neuvottelee sopimukset neuvoston
   direktiivien mukaisesti; neuvoston on hyväksyttävä komission tekemät sopimukset; neuvosto
   päättää hyväksymisestä määräenemmistöllä.”
FI                                                    2                                                 FI
 ---pagebreak---    Neuvosto hyväksyi ydinonnettomuuden pikaista ilmoittamista koskevan yleissopimuksen
   tekemisen 14. joulukuuta 1987 tekemällään päätöksellä (ei julkaistu).
   Päätöksessä on kaksi liitettä:
   1.      Liite I sisältää kaksi julistusta, jotka esitetään yleissopimuksen tallettajalle yhteisön
           liittyessä yleissopimukseen, eli seuraavat:
           a)     Yleissopimuksen 12 artiklan 5 kappaleen c alakohdassa tarkoitettu julistus
                  toimivallasta, joka kuuluu seuraavasti:
                  ”1.   Yhteisö ilmoittaa oheisessa kirjeenvaihdossa sekä 1 ja 2 artiklassa,
                        5 artiklan a, b, c ja d kohdassa ja 6 artiklassa määriteltyjen
                        yksityiskohtaisten          sääntöjen         mukaisesti          Euratomin
                        perustamissopimuksen          8    artiklalla   perustetussa      Yhteisessä
                        tutkimuskeskuksessa tapahtuvista onnettomuuksista saatuaan siihen
                        isäntänä toimivan jäsenvaltion suostumuksen.
                        Nämä laitokset sijaitsevat nykyisin Isprassa (Italia), Karlsruhessa
                        (Saksa), Pettenissä (Alankomaat) ja Geelissä (Belgia).
                  2.    Sopimusvaltioiden tavoin yhteisö saa 2 ja 4 artiklassa tarkoitetut tiedot.
                  3.    Yhteisö voi esittää lisätietojen saamista tai neuvotteluihin ryhtymistä
                        koskevan pyynnön 6 artiklan mukaisesti, jos onnettomuus voi vaikuttaa
                        jonkin jäsenvaltion alueeseen.
                  4.    Sopimusvaltioiden tavoin yhteisö ilmoittaa toimivaltaiset viranomaisensa
                        ja yhteyspaikkansa 7 artiklan mukaisesti; se saa vastaavat ilmoitukset
                        muilta osapuolilta.”
           b)     Yleissopimuksen 11 artiklan 3 kappaleessa tarkoitettu julistus, joka kuuluu
                  seuraavasti:
                  ”Kansainvälisen tuomioistuimen perussäännön 34 artiklan mukaisesti
                  ainoastaan valtiot voivat olla osapuolina tuomioistuimen käsiteltäviksi
                  annettavissa asioissa, joten yleissopimuksen 11 artiklan 2 kappaleessa
                  tarkoitettu välimiesmenettely ei voi sitoa yhteisöä.”
   2.      Liite II koskee kirjeenvaihtoa komission ja niiden jäsenvaltioiden välillä, joiden
           alueella Yhteisen tutkimuskeskuksen (YTK) laitokset sijaitsevat. Kirjeenvaihto on
           käytännön seuraus toimivaltaa koskevasta julistuksesta, sillä se rajoittaa yhteisön
           toimivallan yleissopimuksen alaan kuuluvissa asioissa ainoastaan YTK:n laitoksissa
           tapahtuviin onnettomuuksiin. Liitteen II tarkoituksena on määritellä kunkin
           osapuolen vastuut vakiokirjeenvaihdon avulla sellaista tilannetta varten, jossa
           komissio ja ne jäsenvaltiot, joiden alueella YTK:n laitokset sijaitsevat, joutuvat
           toteuttamaan toimenpiteitä.
FI                                                  3                                                FI
 ---pagebreak---    3.       YHTEISÖN LIITTYMINEN YLEISSOPIMUKSEEN
   Yhteisö on yleissopimuksen allekirjoittamisesta saakka ilmaissut olevansa kiinnostunut
   liittymään yleissopimukseen sekä olevansa valmis soveltamaan sen määräyksiä käytännössä
   jo ennen liittymistä.
   Tämä aie on nimenomaisesti ilmaistu yhteisön järjestelyistä nopeaksi tietojenvaihdoksi
   säteilyhätätilanteen yhteydessä (ECURIE-järjestelmä) 14 päivänä joulukuuta 1987 tehdyn
   neuvoston päätöksen 87/600/Euratom1 johdanto-osan kappaleessa, jonka mukaan ”yhteisö
   osallistuu     kansainvälisen       yhteistyön  edistämiseksi    IAEA:n       yleissopimukseen
   ydinonnettomuuden nopeasta ilmoittamisesta”.
   Tämä yhteistyö perustuu 12. joulukuuta 1991 päivättyyn kirjeeseen, jonka ulkosuhteiden
   pääosaston pääjohtaja lähetti IAEA:n pääjohtajalle. Kirjeessä komissio sitoutuu soveltamaan
   yleissopimusta väliaikaisesti yhteisön liittymistä odoteltaessa. Tätä varten komissio on
   nimennyt toimivaltaiset viranomaiset ja yhteyspaikat yleissopimuksen 7 artiklan mukaisesti.
   Kokemukset, joita on sittemmin saatu etenkin yhteisön toimivallan käyttämisestä
   yleissopimuksen soveltamisalaan kuuluvalla alalla ja erityisesti ECURIE-järjestelmän
   yhteydessä, ovat osoittaneet, etteivät yleissopimuksen tekemisen hyväksymisestä
   14. joulukuuta 1987 tehdyn neuvoston päätöksen liitteenä olevat julistukset sovellu
   tarkoitukseensa. Kyseinen päätös ei ole asianmukainen perusta yleissopimuksen tekemiselle
   yhteisön puolesta.
   Koska mainitun päätöksen ja sen liitteiden sisältö sitoo komissiota, on tarpeellista ehdottaa
   neuvostolle uutta päätöstä, jolla kumotaan vuonna 1987 tehty päätös.
   4.       PERUSTELUT       14.     JOULUKUUTA     1987   TEHDYN     NEUVOSTON        PÄÄTÖKSEN
            KUMOAMISELLE
   Komissio katsoo, ettei päätöksen liitteen I sisältöä voida tarkasti ottaen pitää toimivaltaa
   koskevana julistuksena yleissopimuksen 12 artiklan 5 kappaleen c alakohdassa tarkoitetussa
   merkityksessä. Julistuksessa ei viitata Euratomin perustamissopimuksessa yhteisölle
   annettuun toimivaltaan yleissopimuksen soveltamisalaan kuuluvalla alalla, vaan siinä
   ainoastaan todetaan, että yhteisö ilmoittaa YTK:n laitoksessa tapahtuneesta onnettomuudesta
   saatuaan siihen kyseessä olevan jäsenvaltion suostumuksen.
   Yleissopimuksen tekemisen hyväksymisestä tehdyssä neuvoston päätöksessä ei oteta
   huomioon samoin 14. joulukuuta 1987 tehtyä neuvoston päätöstä 87/600/Euratom, jossa
   vahvistetaan yhteisön järjestelyt nopeaa tietojenvaihtoa varten säteilyhätätilanteen yhteydessä
   (ECURIE-järjestelmä).
   ECURIE-järjestelmä vastaa IAEA:n yleissopimuksella perustettua järjestelmää, ja se on
   sopimusteitse laajennettu myös Bulgariaan, Romaniaan, Sveitsiin ja Turkkiin.
   Oikeudelliselta kannalta mainitulla päätöksellä perustettu ECURIE-järjestelmä on suora
   seuraus Euratomin perustamissopimuksessa yhteisölle annetusta tehtävästä, jonka mukaan
   yhteisö laatii yhtenäiset turvallisuusmääräykset väestön terveyden suojelemiseksi sekä
   1
           EYVL L 371, 30.12.1987, s. 76.
FI                                                 4                                               FI
 ---pagebreak---    huolehtii niiden noudattamisesta (ks. Euratomin perustamissopimuksen 2 artiklan b alakohta
   ja toisen osaston III luku).
   Lisäksi yhteisön mekanismin perustamisesta tiiviimmän yhteistyön edistämiseksi
   pelastuspalvelualan avustustoimissa 23 päivänä lokakuuta 2001 tehdyssä neuvoston
   päätöksessä 2001/792/EY, Euratom säädetään seuranta- ja tiedotuskeskuksen perustamisesta
   komission yhteyteen. Jäsenvaltiot voivat ottaa yhteyttä tähän seuranta- ja tiedotuskeskukseen
   ilmoittaakseen muille jäsenvaltioille hätätilanteesta ja pyytääkseen niiltä apua. Seuranta- ja
   tiedotuskeskukseen voidaan ilmoittaa kaikenlaisista hätätilanteista.
   Käytännölliseltä kannalta ECURIE-järjestelmä tekee yhteisöstä keskeisen osan nopeaa
   tiedotusjärjestelmää heti kun järjestelmän soveltamisalueella sattuu hätätilanne. Komissio
   kerää ja välittää tietoja viipymättä. Komissio tekee myös päätelmät siitä, tarvitaanko
   terveyden suojeluun liittyviä sääntelytoimia (erityisesti elintarvikkeiden osalta).
   Komissio luo yhteydet IAEA:han ja huolehtii erittäin tiiviin yhteistyön avulla siitä, että eri
   järjestelmät ovat yhteensopivia ja että jäsenvaltiot eivät saa useaan kertaan samoja tietoja eri
   lähteistä.
   Siksi on olennaisen tärkeää, että yhteisö on yleissopimuksen osapuoli samalla tavoin kuin sen
   jäsenvaltiot ja ne yhteisön ulkopuoliset maat, jotka ovat halunneet osallistua yhteisön
   järjestelmään sopimusteitse.
   Yhteisö jakaa jäsenvaltioiden kanssa todellisen toimivallan tällä alalla ja käyttää sitä yhdessä
   jäsenvaltioiden kanssa, eikä tätä toimivaltaa voida rajoittaa ainoastaan YTK:n laitosten
   toimintaan. Yhteisöjen tuomioistuin vahvisti 12. joulukuuta 2002 antamassaan tuomiossa
   ydinturvallisuutta koskevan yleissopimuksen tekemisestä (asia C-29/99, komissio v.
   neuvosto, Kok. I-11221) oikeuskäytännön, jonka mukaan ”kun neuvosto hyväksyy liittymisen
   kansainväliseen sopimukseen Euratomin perustamissopimuksen 101 artiklan toisen
   alakohdan mukaisesti, oikeusvaikutuksena on se, että komissio valtuutetaan tekemään tuo
   sopimus neuvoston päätöksessä asetetuissa puitteissa. Kun neuvosto hyväksyy liittymisen
   kansainväliseen sopimukseen ilman mitään varaumia, se on velvollinen noudattamaan tuossa
   sopimuksessa sellaiselle liittymiselle määrättyjä ehtoja, koska liittymistä koskeva päätös, joka
   ei ole noiden ehtojen mukainen, olisi heti voimaan tultuaan yhteisön velvollisuuksien
   vastainen. Lisäksi toimielinten välistä lojaalia yhteistyötä koskevasta velvoitteesta […]
   seuraa, että neuvoston päätöksen […] on tehtävä komissiolle mahdolliseksi noudattaa
   kansainvälistä oikeutta.” (67–69 kohta)
   5.         NEUVOSTON PÄÄTÖSEHDOTUKSEN SISÄLTÖ
   Oikeudellisen selkeyden vuoksi aiempi päätös on syytä korvata uudella neuvoston
   päätöksellä. Nyt annettavalla ehdotuksella neuvoston päätökseksi kumotaan siten
   14. joulukuuta 1987 tehty päätös.
   Ehdotus rakentuu aikaisemman päätöksen tavoin seuraavasti:
   – 1 artiklassa hyväksytään IAEA:n yleissopimuksen tekeminen.
   – 2 artiklassa säädetään, että liitteenä oleva julistus (IAEA:n yleissopimuksen 12 artiklan
       5 kappaleen c alakohdassa tarkoitettu julistus) toimitetaan yhdessä yhteisön
       liittymisasiakirjan kanssa.
FI                                                5                                                 FI
 ---pagebreak---    – 3 artiklassa säädetään yleissopimuksen tekemisen hyväksymisestä 14. joulukuuta 1987
      tehdyn päätöksen kumoamisesta.
   Ehdotuksen liite on laadittu siten, että siinä annetaan yleissopimuksen 12 artiklan 5 kappaleen
   c alakohdassa tarkoitettu julistus, jossa määritellään asianmukaisella tavalla yhteisön
   toimivalta kyseessä olevissa asioissa.
   Koska yleissopimuksen määräykset ovat suurelta osin menettelyllisiä, kuten näiden
   perustelujen 1 kohdassa kuvataan, pelkkä viittaus jäsenvaltioiden kanssa jaettuun toimivaltaan
   säteilyhätätilanteiden ilmoittamisen alalla riittää.
   Kun otetaan huomioon yhteisön omat mekanismit, vaikuttaa siltä, ettei yleissopimuksen
   11 artiklassa tarkoitettu riitojen ratkaisua koskeva julistus ole tarpeellinen. Lisäksi on
   olemassa vaara, että tällainen julistus olisi puutteellinen. Lisäksi vaikuttaa siltä, ettei
   tämäntyyppistä julistusta ole koskaan annettu minkään muun yhteisön aiemmin tekemän
   jaetun toimivallan sopimuksen yhteydessä.
   Toimivaltaa koskevan julistuksen uusi sanamuoto tekee liitteen II tarpeettomaksi.
FI                                                   6                                             FI
 ---pagebreak---                                                  Ehdotus
                                        NEUVOSTON PÄÄTÖS
        ydinonnettomuuden pikaista ilmoittamista koskevan yleissopimuksen tekemisen
                                             hyväksymisestä
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen
   101 artiklan toisen alakohdan,
   ottaa huomioon komission ehdotuksen2,
   sekä katsoo seuraavaa:
   (1)     Kansainvälisen atomienergiajärjestön yleiskokous hyväksyi yleissopimuksen
           ydinonnettomuuden pikaisesta ilmoittamisesta (jäljempänä ’yleissopimus’) 26
           päivänä syyskuuta 1986 pitämässään erityisistunnossa.
   (2)     Yleissopimuksen 12 artiklan 5 kappaleen a alakohdan mukaan yleissopimus on avoin
           liittymistä varten kansainvälisille järjestöille ja alueellisen yhdentymisen järjestöille;
           tällaisen liittymisen yhteydessä on annettava 12 artiklan 5 kappaleen c alakohdassa
           tarkoitettu julistus toimivallasta.
   (3)     Yleissopimuksen tekemisen hyväksymisestä Euroopan atomienergiayhteisön
           perustamissopimuksen 101 artiklan toisen alakohdan nojalla 14 päivänä joulukuuta
           1987 tehdyssä neuvoston päätöksessä on kaksi liitettä. Liitteessä I on kaksi julistusta,
           jotka on tehty yleissopimuksen 12 artiklan 5 kappaleen c alakohdan ja 11 artiklan 3
           kappaleen mukaisesti, kun taas liitteessä II määritellään komission ja niiden
           jäsenvaltioiden, joiden alueella sijaitsee Yhteisen tutkimuskeskuksen (YTK) laitoksia,
           välisen vakiokirjeenvaihdon kautta säännöt komission ja kyseessä olevan jäsenvaltion
           väliselle tietojenvaihdolle, jos jossain YTK:n laitoksessa tapahtuu onnettomuus; näin
           ollen päätös rajoittaa yhteisön toimivallan YTK:n toimiin.
   (4)     Toisin kuin mitä edellä mainitussa neuvoston päätöksessä annetaan ymmärtää,
           Euroopan atomienergiayhteisön toimivalta yleissopimuksen soveltamisalaan
           kuuluvalla alalla perustuu Euratomin perustamissopimuksen 2 artiklan b alakohtaan,
           30 artiklaan ja sitä seuraaviin artikloihin sekä 203 artiklaan, ja sitä käytetään erityisesti
           yhteisön järjestelyistä nopeaksi tietojenvaihdoksi säteilyhätätilanteen yhteydessä 14
           päivänä joulukuuta 1987 tehdyn neuvoston päätöksen 87/600/Euratom3 ja yhteisön
           mekanismin perustamisesta tiiviimmän yhteistyön edistämiseksi pelastuspalvelualan
   2
           EUVL C […], […], s. […].
   3
           EYVL L 371, 30.12.1987, s. 76.
FI                                                   7                                                   FI
 ---pagebreak---             avustustoimissa 23 päivänä lokakuuta             2001   annetun    neuvoston päätöksen
            2001/792/EY, Euratom4 kautta.
   (5)      Kun otetaan huomioon edellä mainitut Euratomin perustamissopimuksen määräykset
            ja päätösten 87/600/Euratom ja 2001/792/EY, Euratom säännökset, yleissopimuksen
            tekemisen hyväksymisestä 14 päivänä joulukuuta 1987 tehdyn neuvoston päätöksen
            liitteissä I ja II ei ilmaista riittävällä tavalla yhteisön toimivallan laajuutta
            ydinonnettomuuksien pikaisen ilmoittamisen alalla, sillä tätä toimivaltaa ei voida
            rajoittaa ainoastaan Yhteisen tutkimuskeskuksen laitoksissa tapahtuviin
            onnettomuuksiin.
   (6)      Kansainvälinen atomienergiajärjestö ja Euroopan atomienergiayhteisö ovat jo pitkään
            harjoittaneet läheistä yhteistyötä etenkin säteilyonnettomuuksien nopean ilmoittamisen
            alalla, ja komissio on sitoutunut soveltamaan yleissopimusta väliaikaisesti siihen
            saakka, kunnes yhteisö liittyy tosiasiallisesti mainittuun yleissopimukseen.
   (7)      Siksi nyt on tarpeellista tehdä yleissopimuksen tekemisen hyväksymisestä uusi päätös,
            jossa otetaan selkeästi huomioon Euroopan atomienergiayhteisön ja sen
            jäsenvaltioiden jaettu toimivalta yleissopimuksen soveltamisalaan kuuluvalla alalla ja
            jolla kumotaan 14 päivänä joulukuuta 1987 tehty neuvoston päätös,
   ON PÄÄTTÄNYT SEURAAVAA:
                                                  1 artikla
   Hyväksytään ydinonnettomuuden pikaista ilmoittamista koskevan yleissopimuksen tekeminen
   komission toimesta.
                                                  2 artikla
   Komissio toimittaa tämän päätöksen liitteenä olevan julistuksen samaan aikaan kun se
   tallettaa yhteisön liittymisasiakirjan.
   4
            EYVL L 297, 15.11.2001, s. 7.
FI                                                    8                                            FI
 ---pagebreak---                                            3 artikla
   Kumotaan 14 päivänä joulukuuta 1987 tehty neuvoston päätös, jolla hyväksytään
   ydinonnettomuuden pikaista ilmoittamista koskevan yleissopimuksen tekeminen komission
   toimesta.
   Tehty Brysselissä [...]
                                            Neuvoston puolesta
                                            Puheenjohtaja
FI                                             9                                         FI
 ---pagebreak---                                                LIITE
          Yleissopimuksen 12 artiklan 5 kappaleen c alakohdassa tarkoitettu julistus
   Yhteisöllä on säteilyhätätilanteiden ilmoittamisen alalla jäsenvaltioidensa kanssa jaettu
   toimivalta, joka perustuu Euroopan atomienergiajärjestön perustamissopimuksen 2 artiklan
   b alakohtaan ja toisen osaston III luvun ”Terveyden suojelu” asiaa koskeviin määräyksiin.
FI                                               10                                          FI
 ---pagebreak---                                             PERUSTELUT
   1.        YLEISSOPIMUS      AVUNANNOSTA YDINONNETTOMUUDEN TAI SÄTEILYHÄTÄTILAN
             YHTEYDESSÄ
   Kansainvälisen atomienergiajärjestön (IAEA) yleiskokous hyväksyi yleissopimuksen
   avunannosta ydinonnettomuuden tai säteilyhätätilan yhteydessä (jäljempänä ’yleissopimus’)
   26. syyskuuta 1986 pitämässään erityisistunnossa.
   Yleissopimus luo sopimusvaltioiden ja IAEA:n väliselle yhteistyölle kansainväliset puitteet,
   jotka helpottavat pikaista avunantoa ydinonnettomuuden tai säteilyhätätilan yhteydessä sen
   seurausten lievittämiseksi. Tämän yhteistyön helpottamiseksi yleissopimuksessa on
   määräyksiä myös kahden- ja monenvälisistä järjestelyistä.
   Yleissopimuksen 1 artiklassa määrätään sopimusvaltioiden velvollisuudesta toimia
   yhteistyössä keskenään ja IAEA:n kanssa sekä mahdollisuudesta sopia kahden- tai
   monenvälisistä järjestelyistä, jotta voidaan helpottaa pikaista avunantoa ydinonnettomuuden
   tai säteilyhätätilan yhteydessä.
   Yleissopimukseen sisältyy lukuisia menettelytapoja koskevia määräyksiä, joissa käsitellään
   muun muassa avunannossa noudatettavia menettelyjä (2 artikla), avunannon johtamista ja
   valvontaa (3 artikla), toimivaltaisten viranomaisten ja yhteyspaikkojen nimeämistä (4 artikla),
   IAEA:n tehtäviä (5 artikla), luottamuksellisuussääntöjä (6 artikla), avunannon kustannusten
   korvaamista (7 artikla), avustavan osapuolen henkilöstölle myönnettäviä erioikeuksia,
   vapauksia ja helpotuksia – tietyin rajoituksin – (8 artikla), henkilöstön, laitteiden ja
   omaisuuden kauttakulkua helpottavia toimenpiteitä (9 artikla), avustavan osapuolen
   vapauttamista vastuuvelvollisuudesta – tietyin rajoituksin – (10 artikla) sekä avunannon
   lopettamista (11 artikla).
   Muissa määräyksissä, jotka vastaavat muissa kansainvälisissä yleissopimuksissa olevia
   määräyksiä, käsitellään riitojen ratkaisemista (13 artikla), yleissopimuksen voimaantuloa
   (14 ja 15 artikla), yleissopimuksen muuttamis- ja irtisanomismenettelyjä (16 ja 17 artikla),
   tallettajan nimeämistä (18 artikla) sekä yleissopimuksen todistusvoimaisia tekstejä
   (19 artikla).
   Yleissopimuksen 14 artiklan 5 kappaleen a alakohdan mukaan yleissopimus on avoin
   liittymistä varten kansainvälisille järjestöille ja alueellisen yhdentymisen järjestöille. Tällaista
   tapausta varten yleissopimuksen 14 artiklan 5 kappaleen c alakohdassa määrätään, että
   ”liittymiskirjansa tallettaessaan tällaisen järjestön tulee antaa tallettajalle julistus, josta käy
   ilmi järjestön toimivalta tämän yleissopimuksen alaan kuuluvissa asioissa”.
   Yleissopimuksen 13 artiklan 1 ja 2 kappaleessa määrätään riitojen ratkaisemisesta. Kyseisen
   artiklan 3 kappale kuuluu seuraavasti: ”Valtio voi allekirjoittaessaan, ratifioidessaan tai
   hyväksyessään tämän yleissopimuksen tai liittyessään siihen antaa julistuksen, ettei se katso
   jommankumman tai kummankaan 2 kappaleessa mainitun riitojenratkaisumenettelyn sitovan
   itseään. Edellä 2 kappaleessa määritelty riitojenratkaisumenettely ei ole muita
   sopimusvaltioita sitova suhteessa sopimusvaltioon, jonka osalta tällainen julistus on
   voimassa.”
FI                                                   11                                                 FI
 ---pagebreak---    2.        27. MARRASKUUTA 1989 TEHTY NEUVOSTON PÄÄTÖS
   Euratomin perustamissopimuksen 101 artiklassa määrätään seuraavaa: ”Yhteisö voi
   toimivaltansa rajoissa tehdä sopimuksia kolmannen maan, kansainvälisen järjestön tai
   kolmannen maan kansalaisen kanssa. Komissio neuvottelee sopimukset neuvoston
   direktiivien mukaisesti; neuvoston on hyväksyttävä komission tekemät sopimukset; neuvosto
   päättää hyväksymisestä määräenemmistöllä.”
   Neuvosto hyväksyi avunantoa ydinonnettomuuden tai säteilyhätätilan yhteydessä koskevan
   yleissopimuksen tekemisen 27. marraskuuta 1989 tekemällään päätöksellä (ei julkaistu).
   Päätöksessä on kaksi liitettä:
   1.        Liite A sisältää kaksi julistusta, jotka esitetään yleissopimuksen tallettajalle yhteisön
             liittyessä yleissopimukseen, eli seuraavat:
             a)     Yleissopimuksen 14 artiklan 5 kappaleen c alakohdassa tarkoitettu julistus
                    toimivallasta, joka kuuluu seuraavasti:
                    ”1.   Yhteisö voi oheisessa kirjeenvaihdossa määriteltyjen yksityiskohtaisten
                          sääntöjen mukaisesti ja yleissopimusta soveltaen, lukuun ottamatta sen
                          8 artiklan 1, 2, 3 ja 5 kappaletta, esittää avunpyynnön, jos Euratomin
                          perustamissopimuksen          8      artiklalla    perustetun      Yhteisen
                          tutkimuskeskuksen (YTK) jossain laitoksessa tapahtuu onnettomuus,
                          saatuaan siihen isäntänä toimivan jäsenvaltion suostumuksen.
                          Nämä laitokset sijaitsevat nykyisin Isprassa (Italia), Karlsruhessa
                          (Saksa), Pettenissä (Alankomaat) ja Geelissä (Belgia).
                    2.    Yhteisö voi vastata avunpyyntöön yleissopimusta soveltaen käyttämällä
                          YTK:n voimavaroja.
                    3.    Sopimusvaltioiden tavoin yhteisö ilmoittaa toimivaltaiset viranomaisensa
                          ja yhteyspaikkansa 4 artiklan mukaisesti; se saa vastaavat ilmoitukset
                          muilta osapuolilta.”
             b)     Yleissopimuksen 13 artiklan 3 kappaleessa tarkoitettu julistus, joka kuuluu
                    seuraavasti:
                    ”Kansainvälisen tuomioistuimen perussäännön 34 artiklan mukaisesti
                    ainoastaan valtiot voivat olla osapuolina tuomioistuimen käsiteltäviksi
                    annettavissa asioissa, joten 13 artiklan 2 kappaleessa tarkoitettu
                    välimiesmenettely ei voi sitoa yhteisöä.”
   2.        Liite B koskee kirjeenvaihtoa komission ja niiden jäsenvaltioiden välillä, joiden
             alueella YTK:n laitokset sijaitsevat. Kirjeenvaihto on käytännön seuraus toimivaltaa
             koskevasta julistuksesta, sillä se rajoittaa yhteisön toimivallan yleissopimuksen alaan
             kuuluvissa asioissa ainoastaan YTK:n laitoksissa tapahtuviin onnettomuuksiin.
             Liitteen B tarkoituksena on määritellä kunkin osapuolen vastuut vakiokirjeenvaihdon
             avulla sellaista tilannetta varten, jossa komissio ja ne jäsenvaltiot, joiden alueella
             YTK:n laitokset sijaitsevat, joutuvat toteuttamaan toimenpiteitä. Kirjeenvaihdossa
FI                                                   12                                                FI
 ---pagebreak---              edellytetään erityisesti, että YTK:n laitosta koskevalle avunpyynnölle on saatava
             etukäteen kyseessä olevan hallituksen hyväksyntä.
   3.        YHTEISÖN LIITTYMINEN YLEISSOPIMUKSEEN
   Yhteisö on yleissopimuksen allekirjoittamisesta saakka ilmaissut olevansa kiinnostunut
   liittymään yleissopimukseen sekä olevansa valmis soveltamaan sen määräyksiä käytännössä
   jo ennen liittymistä.
   Tämä aie on ilmaistu virallisesti 12. joulukuuta 1991 päivätyssä kirjeessä, jonka
   ulkosuhteiden pääosaston pääjohtaja lähetti IAEA:n pääjohtajalle. Tässä kirjeessä komissio
   sitoutuu soveltamaan yleissopimusta väliaikaisesti yhteisön liittymistä odoteltaessa. Tätä
   varten komissio on nimennyt toimivaltaiset viranomaiset ja yhteyspaikat yleissopimuksen
   4 artiklan mukaisesti.
   Kokemukset, joita on sittemmin saatu erityisesti Euratomin perustamissopimuksen toisen
   osaston III luvussa komissiolle annetun toimivallan käyttämisestä yleissopimuksen
   soveltamisalaan kuuluvalla alalla, ovat osoittaneet, etteivät yleissopimuksen tekemisen
   hyväksymisestä 27. marraskuuta 1989 tehdyn neuvoston päätöksen liitteenä olevat julistukset
   sovellu tarkoitukseensa.
   Jäsenvaltioiden keskinäisen avunannon käsite sisältyy jo luonnostaan säteilyhätätilanteeseen
   valmistautumista koskeviin normeihin. Lisäksi useissa Euratomin perustamissopimuksen
   toisen osaston III luvusta johdetun yhteisön lainsäädännön säännöksissä säädetään tällaisesta
   avunannosta. Asiaa koskeviin sopimuksiin viitataan esimerkiksi säteilyvaaratilanteessa
   tarvittavia suojelutoimenpiteitä ja noudatettavia ohjeita koskevien tietojen antamisesta
   väestölle 27 päivänä marraskuuta 1989 annetun neuvoston direktiivin 89/618/Euratom5
   johdanto-osassa. Avunantovelvoite mainitaan nimenomaisesti perusnormien vahvistamisesta
   työntekijöiden ja väestön terveyden suojelemiseksi ionisoivasta säteilystä aiheutuvilta
   vaaroilta 13 päivänä toukokuuta 1996 annetun neuvoston direktiivin 96/29/Euratom6
   51 artiklan 5 kohdassa. Kansainvälisestä yhteistyöstä säädetään myös korkea-aktiivisten
   radioaktiivista ainetta sisältävien umpilähteiden ja isännättömien lähteiden valvonnasta
   22 päivänä joulukuuta 2003 annetun neuvoston direktiivin 2003/122/Euratom7 11 artiklassa.
   Kun otetaan huomioon yhteisön toimivallan luonne kyseessä olevalla alalla, on pakko todeta,
   ettei 27. marraskuuta 1989 tehty neuvoston päätös ole asianmukainen perusta
   yleissopimuksen tekemiselle yhteisön puolesta.
   Koska mainitun päätöksen ja sen liitteiden sisältö sitoo komissiota, on tarpeellista ehdottaa
   neuvostolle uutta päätöstä, jolla kumotaan vuonna 1989 tehty päätös.
   5
           EYVL L 357, 7.12.1989, s. 31.
   6
           EYVL L 159, 29.6.1996, s. 1.
   7
           EYVL L 346, 31.12.2003, s. 57.
FI                                               13                                              FI
 ---pagebreak---    4.       PERUSTELUT 27.         MARRASKUUTA       1989    TEHDYN      NEUVOSTON     PÄÄTÖKSEN
            KUMOAMISELLE
   Komissio katsoo, ettei päätöksen liitteen A sisältöä voida tarkasti ottaen pitää toimivaltaa
   koskevana julistuksena yleissopimuksen 14 artiklan 5 kappaleen c alakohdassa tarkoitetussa
   merkityksessä. Julistuksessa ei viitata Euratomin perustamissopimuksessa yhteisölle
   annettuun toimivaltaan yleissopimuksen soveltamisalaan kuuluvalla alalla, vaan siinä
   ainoastaan todetaan, että yhteisö voi esittää avunpyynnön, jos YTK:n laitoksessa tapahtuu
   onnettomuus, ja että se voi vastata avunpyyntöön käyttämällä YTK:n voimavaroja.
   Yleissopimuksen tekemisen hyväksymisestä tehdyssä neuvoston päätöksessä ei oteta
   huomioon yhteisön toimivaltaa, joka on johdettu Euratomin perustamissopimuksen toisen
   osaston III lukuun sisältyvistä terveyden suojelua koskevista määräyksistä.
   Lisäksi yhteisön mekanismin perustamisesta tiiviimmän yhteistyön edistämiseksi
   pelastuspalvelualan avustustoimissa 23 päivänä lokakuuta 2001 tehdyssä neuvoston
   päätöksessä 2001/792/EY, Euratom säädetään seuranta- ja tiedotuskeskuksen perustamisesta
   komission yhteyteen. Jäsenvaltiot voivat ottaa yhteyttä tähän seuranta- ja tiedotuskeskukseen
   ilmoittaakseen muille jäsenvaltioille hätätilanteesta ja pyytääkseen niiltä apua. Seuranta- ja
   tiedotuskeskukseen voidaan ilmoittaa kaikenlaisista hätätilanteista.
   Yhteisö jakaa jäsenvaltioiden kanssa todellisen toimivallan tällä alalla ja käyttää sitä yhdessä
   jäsenvaltioiden kanssa, eikä tätä toimivaltaa voida rajoittaa ainoastaan YTK:n laitoksiin.
   Yhteisöjen tuomioistuin vahvisti 12. joulukuuta 2002 antamassaan tuomiossa
   ydinturvallisuutta koskevan yleissopimuksen tekemisestä (asia C-29/99, komissio v.
   neuvosto, Kok. I-11221) oikeuskäytännön, jonka mukaan ”kun neuvosto hyväksyy liittymisen
   kansainväliseen sopimukseen Euratomin perustamissopimuksen 101 artiklan toisen
   alakohdan mukaisesti, oikeusvaikutuksena on se, että komissio valtuutetaan tekemään tuo
   sopimus neuvoston päätöksessä asetetuissa puitteissa. Kun neuvosto hyväksyy liittymisen
   kansainväliseen sopimukseen ilman mitään varaumia, se on velvollinen noudattamaan tuossa
   sopimuksessa sellaiselle liittymiselle määrättyjä ehtoja, koska liittymistä koskeva päätös, joka
   ei ole noiden ehtojen mukainen, olisi heti voimaan tultuaan yhteisön velvollisuuksien
   vastainen. Lisäksi toimielinten välistä lojaalia yhteistyötä koskevasta velvoitteesta […]
   seuraa, että neuvoston päätöksen […] on tehtävä komissiolle mahdolliseksi noudattaa
   kansainvälistä oikeutta.” (67–69 kohta)
   5.       NEUVOSTON PÄÄTÖSEHDOTUKSEN SISÄLTÖ
   Oikeudellisen selkeyden vuoksi aiempi päätös on syytä korvata uudella neuvoston
   päätöksellä. Nyt annettavalla ehdotuksella neuvoston päätökseksi kumotaan siten
   27. marraskuuta 1989 tehty päätös.
   Ehdotus rakentuu aikaisemman päätöksen tavoin seuraavasti:
   –        1 artiklassa hyväksytään IAEA:n yleissopimuksen tekeminen.
   –        2 artiklassa säädetään, että liitteenä oleva julistus (IAEA:n yleissopimuksen 14
            artiklan 5 kappaleen c alakohdassa tarkoitettu julistus) toimitetaan yhdessä yhteisön
            liittymisasiakirjan kanssa.
FI                                                14                                                FI
 ---pagebreak---    –        3 artiklassa säädetään yleissopimuksen tekemisen hyväksymisestä 29. marraskuuta
            1989 tehdyn päätöksen kumoamisesta.
   Ehdotuksen liite on laadittu siten, että siinä annetaan yleissopimuksen 14 artiklan 5 kappaleen
   c alakohdassa tarkoitettu julistus, jossa määritellään asianmukaisella tavalla yhteisön
   toimivalta kyseessä olevalla alalla.
   Koska yleissopimuksen määräykset ovat suurelta osin menettelyllisiä, kuten näiden
   perustelujen 1 kohdassa kuvataan, pelkkä viittaus jäsenvaltioiden kanssa jaettuun toimivaltaan
   säteilyhätätilanteeseen liittyvän avunannon alalla riittää.
   Kun otetaan huomioon yhteisön omat mekanismit, vaikuttaa siltä, ettei yleissopimuksen
   13 artiklassa tarkoitettu riitojen ratkaisua koskeva julistus ole tarpeellinen. Lisäksi on
   olemassa vaara, että tällainen julistus olisi puutteellinen. Lisäksi vaikuttaa siltä, ettei
   tämäntyyppistä julistusta ole koskaan annettu minkään muun yhteisön aiemmin tekemän
   jaetun toimivallan sopimuksen yhteydessä.
   Toimivaltaa koskevan julistuksen uusi sanamuoto tekee liitteen B tarpeettomaksi.
FI                                                  15                                             FI
 ---pagebreak---                                                  Ehdotus
                                        NEUVOSTON PÄÄTÖS
             avunantoa ydinonnettomuuden tai säteilyhätätilan yhteydessä koskevan
                              yleissopimuksen tekemisen hyväksymisestä
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen
   101 artiklan toisen alakohdan,
   ottaa huomioon komission ehdotuksen8,
   sekä katsoo seuraavaa:
   (1)     Kansainvälisen atomienergiajärjestön yleiskokous hyväksyi yleissopimuksen
           avunannosta ydinonnettomuuden tai säteilyhätätilan yhteydessä (jäljempänä
           ’yleissopimus’) 26 päivänä syyskuuta 1986 pitämässään erityisistunnossa.
   (2)     Yleissopimuksen 14 artiklan 5 kappaleen a alakohdan mukaan yleissopimus on avoin
           liittymistä varten kansainvälisille järjestöille ja alueellisen yhdentymisen järjestöille;
           tällaisen liittymisen yhteydessä on annettava 14 artiklan 5 kappaleen c alakohdassa
           tarkoitettu julistus toimivallasta.
   (3)     Yleissopimuksen tekemisen hyväksymisestä Euroopan atomienergiayhteisön
           perustamissopimuksen 101 artiklan toisen alakohdan nojalla 27 päivänä marraskuuta
           1989 tehdyssä neuvoston päätöksessä on kaksi liitettä. Liitteessä A on kaksi julistusta,
           jotka on tehty yleissopimuksen 14 artiklan 5 kappaleen c alakohdan ja 13 artiklan
           3 kappaleen mukaisesti, kun taas liitteessä B määritellään komission ja niiden
           jäsenvaltioiden, joiden alueella sijaitsee Yhteisen tutkimuskeskuksen (YTK) laitoksia,
           välisen vakiokirjeenvaihdon kautta yksityiskohtaiset säännöt avunpyynnön
           esittämiselle, jos jossain YTK:n laitoksessa tapahtuu onnettomuus; näin ollen päätös
           rajoittaa yhteisön toimivallan YTK:n toimiin.
   (4)     Toisin kuin mitä edellä mainitussa neuvoston päätöksessä annetaan ymmärtää,
           Euroopan atomienergiayhteisön toimivalta yleissopimuksen soveltamisalaan
           kuuluvalla alalla perustuu Euratomin perustamissopimuksen 2 artiklan b alakohtaan,
           30 artiklaan ja sitä seuraaviin artikloihin sekä 203 artiklaan, ja sitä käytetään erityisesti
           useissa johdetun oikeuden säädöksissä, jotka koskevat valmistautumista
           säteilyhätätilanteisiin; näistä voidaan mainita erityisesti yhteisön mekanismin
           perustamisesta        tiiviimmän     yhteistyön     edistämiseksi       pelastuspalvelualan
           avustustoimissa 23 päivänä lokakuuta 2001 tehty neuvoston päätös 2001/792/EY,
   8
           EUVL C […], […], s. […].
FI                                                  16                                                   FI
 ---pagebreak---             Euratom9 sekä perusnormien vahvistamisesta työntekijöiden ja väestön terveyden
            suojelemiseksi ionisoivasta säteilystä aiheutuvilta vaaroilta 13 päivänä toukokuuta
            1996 annetun neuvoston direktiivin 96/29/Euratom10 IX osasto.
   (5)      Kun otetaan huomioon edellä mainitut Euratomin perustamissopimuksen määräykset
            ja johdetun oikeuden säännökset, yleissopimuksen tekemisen hyväksymisestä
            27 päivänä marraskuuta 1989 tehdyn neuvoston päätöksen liitteissä A ja B ei ilmaista
            riittävällä tavalla yhteisön toimivallan laajuutta onnettomuustapaukseen liittyvän
            keskinäisen avunannon alalla, sillä tätä toimivaltaa ei voida rajoittaa avunantoon
            tapauksissa, joissa onnettomuus tapahtuu jossain Yhteisen tutkimuskeskuksen
            laitoksessa.
   (6)      Kansainvälinen atomienergiajärjestö ja Euroopan atomienergiayhteisö ovat jo pitkään
            harjoittaneet läheistä yhteistyötä etenkin säteilyonnettomuuksiin liittyvän avunannon
            alalla, ja komissio on sitoutunut soveltamaan yleissopimusta väliaikaisesti siihen
            saakka, kunnes yhteisö liittyy tosiasiallisesti mainittuun yleissopimukseen.
   (7)      Siksi nyt on tarpeellista tehdä yleissopimuksen tekemisen hyväksymisestä uusi päätös,
            jossa otetaan selkeästi huomioon Euroopan atomienergiayhteisön ja sen
            jäsenvaltioiden jaettu toimivalta yleissopimuksessa tarkoitetuissa kysymyksissä ja
            jolla kumotaan 27 päivänä marraskuuta 1989 tehty neuvoston päätös,
   ON PÄÄTTÄNYT SEURAAVAA:
                                                 1 artikla
   Hyväksytään avunantoa ydinonnettomuuden tai säteilyhätätilan yhteydessä koskevan
   yleissopimuksen tekeminen komission toimesta.
                                                 2 artikla
   Komissio toimittaa tämän päätöksen liitteenä olevan julistuksen samaan aikaan kun se
   tallettaa yhteisön liittymisasiakirjan.
                                                 3 artikla
   Kumotaan 27 päivänä marraskuuta 1989 tehty neuvoston päätös, jolla hyväksytään avunantoa
   ydinonnettomuuden tai säteilyhätätilan yhteydessä koskevan yleissopimuksen tekeminen
   komission toimesta.
   Tehty Brysselissä [...]
                                                   Neuvoston puolesta
                                                   Puheenjohtaja
   9
            EYVL L 297, 15.11.2001, s. 11.
   10
            EYVL L 159, 29.6.1996, s. 1.
FI                                                  17                                            FI
 ---pagebreak---                                                  LIITE
          Yleissopimuksen 14 artiklan 5 kappaleen c alakohdassa tarkoitettu julistus
   Yhteisöllä on säteilyhätätilanteisiin liittyvän avunannon alalla jäsenvaltioidensa kanssa jaettu
   toimivalta, joka perustuu Euroopan atomienergiajärjestön perustamissopimuksen 2 artiklan
   b alakohtaan ja toisen osaston III luvun ”Terveyden suojelu” asiaa koskeviin määräyksiin.
FI                                                 18                                               FI